《赠李中丞自滇中致仕还里 其三》
明代·韩日缵

新辞节钺谢櫜鞬，今日真成返故园。攀卧此时滇父老，勋名千古楚王孙。

两朝赐履曾三仕，四世斑衣见一门。从经馀年皆帝力，青山还拟答明恩。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。